CELEX: 62018TN0655
Language: et
Date: 2018-10-30 00:00:00
Title: Kohtuasi T-655/18: 30. oktoobril 2018 esitatud hagi – Aupicon jt versus Euroopa välisteenistus

21.1.2019   
            
            
               ET
            
            
               Euroopa Liidu Teataja
            
            
               C 25/45
            
         
      30. oktoobril 2018 esitatud hagi – Aupicon jt versus Euroopa välisteenistus
      (Kohtuasi T-655/18)
      (2019/C 25/58)
      Kohtumenetluse keel: prantsuse
      
         Pooled
      
      
         Hagejad: Delphine Aupicon (Gaborone, Botswana) ja veel kümme hagejat (esindaja: advokaat N. de Montigny)
      
         Kostja: Euroopa välisteenistus
      
         Nõuded
      
      Hagejad paluvad Üldkohtul:
      
                  —
               
               
                  tühistada Euroopa välisteenistuse eelarve ja halduse peadirektori 19. detsembri 2017. aasta otsus ADMIN(2017)26, millega määratakse kindlaks riigid, mille elamistingimusi peetakse samaväärseks Euroopa Liidus valitsevate elamistingimustega ja mille puhul ei teki õigust saada elamistingimuste eest makstavat toetust, mis on ette nähtud personalieeskirjade X lisa artiklis 10 – Eelarveaasta 2018;
               
            
                  —
               
               
                  vajadusel tühistada hagejate 2018. aasta jaanuari töötasu teatised;
               
            
                  —
               
               
                  mõista kohtukulud välja kostjalt.
               
            
         Väited ja peamised argumendid
      
      Hagi põhjenduseks esitavad hagejad kaks väidet.
      
                  1.
               
               
                  Esimene väide, et rikutud on Euroopa Liidu ametnike personalieeskirjade X lisa artikli 1 kolmandat lõiku, sest Euroopa välisteenistus ei ole vastu võtnud üldisi rakendussätteid personalieeskirjade artikli 110 alusel.
               
            
                  2.
               
               
                  Teine väide, et Euroopa välisteenistus on esiteks teinud ilmseid hindamisvigu nende kriteeriumide analüüsimisel, mida tuleb arvesse võtta elamistingimuste eest makstava toetuse hindamisel, ja teiseks on otsus põhjendamata.